MEGBÍZÁSI SZERZŐDÉS
Bozsik Egyesületi program
Csoportvezető
 
mely létrejött egyrészről a ……………………. Sportszervezet (székhely: ………….. adószáma: ………, képviselő:		), továbbiakban Megbízó, 
másrészről 
 
 (születési név:			, lakcím:					, születési hely, idő:		, anyja neve:, adóazonosító:		, TAJ szám:		, lakossági folyószámlájának számlaszáma:				, regisztrációs kódja:	)
továbbiakban Megbízott között az alábbiak szerint:
 
1. 
A Megbízó jelen szerződés aláírásával 2018……………-ig megbízza Megbízottat, Megbízott pedig jelen szerződés aláírásával elvállalja az alábbi, munkaviszony fennállását nem igénylő eseti feladatok ellátását, ……….. Sportszervezetnél.
 
A Megbízó és a Megbízott megállapodnak abban, hogy a jelen megbízás keretében a Megbízott különösen a következő feladatokat látja el …………..Sportszervezetnél.
 
Csoportvezető feladatai:
 
•	aktívan részt vesz az MLSZ által szervezett konzultációkon, szakmai egyeztetéseken – meghívás esetén,
•	csoportjában minél több település sportszervezetét vonja be a programba,
•	a helyi sajátosságok figyelembe vételével segítse elő az utánpótlás labdarúgás fejlődését,
•	az MLSZ útmutatásai szerint megszervezi és megrendezi a csoport sportszervezeteihez kapcsolódó intézményi körzetek Grassroots fesztiváljait az egyesületek pályáin (1 alkalom ősszel),
•	az MLSZ útmutatásai szerint megszervezi és közvetlenül felügyeli csoportjában az U6-7 és az U8-9 korosztályok fesztiváljait (ősz 4 alkalom),
•	az MLSZ útmutatásai szerint megszervezi és megrendezi csoportjában az U10-11 és az U12-13 korosztályok tornáit (téli terem 1 alkalom, ősz 5 alkalom).
A Sportszervezetek szintjén:
•	feladata az OTP Bank Bozsik program U6-7 és U8-9 fesztiválok és U10-11 és U12-13-as tornák magas szintű szervezése és közvetlen felügyelete,
•	feladata az MLSZ útmutatások szerinti elektronikus adatszolgáltatás, a csoportjához tartozó tornák és fesztiválok jegyzőkönyveinek és nevezési lapjainak feltöltése az MLSZ elektronikus adatbázisába,
•	adatok változása esetén az illetékesek értesítése az adatváltozás követően két napon belül,
•	feladata az eljárási rend és MLSZ előírások pontos ismerete, betartása és betartatása.
Az Intézmények szintjén:
•	A csoport sportszervezeteihez kapcsolódó intézményi körzetek számára évente megszervezendő gyermeklabdarúgó fesztiválokat előkészíti és megrendezi.
A csoport kialakításának legfőbb szempontjai:
Egy labdarúgó csoport 4-6 különböző sportszervezetből áll. A tornákon egy sportszervezet több csapata is szerepelhet, feltéve, ha egy játékosa az év során folyamatosan és kizárólag abban a csapatban szerepelt, ahova az előzetes regisztráció során nevezték!

2.
A Megbízott kijelenti, hogy az 1. pontban meghatározott feladatok ellátásához megfelelő, az alábbiakban felsorolt elvárásokkal rendelkezik, a feladat ellátását elvállalja és annak ellátására képes. 
 
Csoportvezetővel szembeni elvárások: 
 
•	etikai alkalmasság
•	Grassroots „C” vagy annál magasabb érvényes edzői licence
•	felhasználói szintű számítógépes ismeretek (MS Word, Excel, E-mail - Internet)
•	„B” kategóriás jogosítvány,
•	jó kapcsolattartó, együttműködési képesség (sportszervezetek, intézmények, szövetségek)
•	szakmai tapasztalat az utánpótlás futballban
•	szakmai önéletrajz feltöltése, új megbízás esetén: 2018. …………….ig

A Megbízott kijelenti továbbá, hogy a jelen szerződés szerinti feladat ellátásához esetlegesen szükséges hatósági engedélyekkel rendelkezik. Szerződő felek rögzítik, hogy a Megbízott jelen szerződés alapján nem jogosult a Megbízó képviseletében jognyilatkozatot tenni.
 
3.
Szerződő felek rögzítik, hogy a Megbízott a jelen szerződés szerinti feladatot a Megbízó főtitkára által esetenként meghatározott határidőre köteles elkészíteni, azzal azonban, hogy a Megbízó nem jogosult a Megbízott munkaszervezésére és a feladat ellátásának részleteire vonatkozóan a Megbízottnak közvetlen utasítást adni. 
 
4.
Szerződő felek megállapodnak, hogy a Megbízottat a jelen szerződésben meghatározott feladatok ellátásáért havonta ………….,- Ft, azaz ……………… forint megbízási díj illeti meg.
 
A Megbízó – az általa igazolt teljesítést követően - a Megbízottat megillető díjból a mindenkor hatályban lévő jogszabályok szerint az adókat és járulékokat levonja, a közterheket megfizeti, majd a levonásokkal csökkentett díjat a Megbízott által megadott lakossági bankszámlaszámra átutalja a megbízó által igazolt hónapokra egy összegben, jelen szerződés teljesítését követő 30 napon belül.
A folyósítás feltétele az Egyesületi Programvezető teljesítés igazolása.
 
5.
Szerződő felek megállapodnak, hogy a Megbízott jelen szerződés szerinti feladata ellátása során költségtérítésre a Megbízó főtitkárának előzetes írásbeli engedélye alapján jogosult. 
 
6.
Szerződő felek megállapodnak, hogy a jelen szerződés szerinti feladatokat a Megbízott köteles teljesíteni, ezen kívül a Megbízott harmadik személy közreműködését a jelen szerződés teljesítéséhez csak akkor veheti igénybe, ha ahhoz a Megbízó előzetesen írásban hozzájárult.
 
7.
Ha a Megbízó célszerűtlen vagy szakszerűtlen utasítást ad, a Megbízott köteles őt erre figyelmeztetni; ha a Megbízó utasításához e figyelmeztetés ellenére is ragaszkodik, az utasításból eredő károk őt terhelik.
 
8.
A Megbízott köteles a megbízót tevékenységéről és az ügy állásáról kívánságára, szükség esetén a nélkül is tájékoztatni, különösen, ha más személy igénybevétele vált szükségessé, vagy ha a felmerült új körülmények az utasítások módosítását teszik indokolttá. A Megbízott köteles a Megbízót a megbízás teljesítéséről haladéktalanul értesíteni.
 
9.
Szerződő felek rögzítik, hogy jelen szerződést határozott, 2018……………….-ig terjedő időre kötötték. Szerződő felek megállapodnak, hogy jelen szerződést bármely fél jogosult indoklás nélkül írásban egy hónapos felmondási idő figyelembe vételével felmondani. A felmondási idő alatt a Megbízott köteles a jelen megbízásból eredő kötelezettségeit ellátni, a Megbízó pedig a felmondási időre köteles díjat fizetni.
 
Bármely fél jogosult jelen szerződést írásban azonnali hatállyal felmondani a másik fél súlyos szerződésszegése esetén.
 
10.
Szerződő felek rögzítik, hogy a jelen szerződés 2018…………………-én lép hatályba.
 
11.
Szerződő felek rögzítik, hogy jelen szerződés tartalmazza teljes szerződési akaratukat. Szerződő felek kifejezetten rögzítik, hogy jelen szerződés nem irányul egyik fél jogainak csorbítására sem, az kifejezetten a felek kölcsönös érdekeinek figyelembe vétele alapján, a felek egybehangzó nyilatkozata szerint született meg ebben a formában. 
 
12. 
Jelen megállapodásban nem rögzített kérdésekben a Ptk. megbízásra vonatkozó szabályai az irányadóak.
 
13.
Szerződő felek megállapodnak, hogy jelen szerződés egészét akkor is kötelezőnek tekintik magukra nézve, ha a szerződés bármely rendelkezése utóbb érvénytelennek bizonyul.
 
14.
Jelen szerződés csak írásban módosítható. Szerződő felek megállapodnak, hogy jelen szerződéssel kapcsolatos nyilatkozataikat egymás részére írásban teszik meg a másik fél jelen szerződésben meghatározott címére tértivevényes küldeményként küldve. Szerződő felek vállalják, hogy értesítési címük változásáról haladéktalanul írásban értesítik a másik felet, azzal, hogy mindaddig, amíg a címváltozásról a másik fél értesítése meg nem történik, a másik fél által a régi címre küldött értesítés érvényes és hatályos. Szerződő felek rögzítik, hogy a felek által ismert értesítési címre küldött bármilyen értesítést abban az esetben is kézbesítettnek kell tekinteni a feladást követő 5. napon, ha az bármely okból kézbesítetlenül érkezik vissza a feladóhoz
 
15.
Felek jelen megállapodást, mint akaratukkal mindenben megegyezőt elolvasás után jóváhagyólag aláírták.

………….,……………

 
 	 		 	
Megbízó 	 	 	Megbízott